text: আমরা রাসেল পরিষদ সভা | দৈনিক আজাদী
  প্রচ্ছদ সংবাদ আমরা রাসেল পরিষদ সভা
  আমরা রাসেল পরিষদ সভা
  শনিবার , ১৩ এপ্রিল, ২০১৯ at ১১:৫১ পূর্বাহ্ণ
  অধ্যক্ষ রেজাউল করিম চৌধুরীর ১৮তম মৃত্যুবার্ষিকী স্মরণে আমরা রাসেল পরিষদ চট্টগ্রাম মহানগরের উদ্যোগে এক আলোচনা সভা নাসিরাবাদস্থ একটি কমিউনিটি সেন্টারে গত বৃহস্পতিবার অনুষ্ঠিত হয়েছে। আমরা রাসেল পরিষদ মহানগর আহবায়ক সাহেদুল আলম অপুর সভাপতিত্বে এবং যুগ্ম আহবায়ক জাহেদ হোসেন টিটু ও ছাত্রনেতা তৌহিদুল ইসলামের পরিচালনায় ১১ এপ্রিল (বৃহস্পতিবার) সকাল ১১টায় অনুষ্ঠিত হয়। এতে প্রধান অতিথির বক্তব্য রাখেন কেন্দ্রীয় মহিলা আওয়ামী লীগের সদস্য সাবেক কমিশনার হাসিনা জাফর। প্রধান বক্তা ছিলেন মহানগর আওয়ামী লীগের সদস্য সাইফুদ্দিন খালেদ বাহার।
  বিশেষ অতিথির বক্তব্য রাখেন ওমরগনি এমইএস বিশ্ববিদ্যালয় কলেজ ছাত্রলীগের সভাপতি মোহাম্মদ মোহসীন, বিশেষ অতিথির বক্তব্য রাখেন মহানগর যুবলীগের সদস্য আবতাব উদ্দিন রুবেল। সভায় বক্তারা বলেন, অধ্যক্ষ রেজাউল করিম শুধু শিক্ষার বিস্তার করেননি, তিনি অসংখ্য স্কুল-কলেজ প্রতিষ্ঠায় অগ্রণী ভূমিকা রেখে গেছেন। শিক্ষাকে গণমানুষের দোর গোড়ায় পৌঁছে দিয়ে গেছেন। তিনি সকলের স্মৃতিতে অম্লান হয়ে থাকবেন।
  আলোচনা সভায় আরো বক্তব্য রাখেন আমরা রাসেল পরিষদ মহানগর যুগ্ম আহবায়ক মহিদুল হক সুমন, জিয়াউর রহমান জিয়া, সবুজ সিকদার, খুলশী থানা আহবায়ক তাওসিব আহম্মেদ, যুগ্ম আহবায়ক মোহাম্মদ এয়াকুব, রাবসান মাহমুদ, বায়োজিদ থানা আহবায়ক মুনতাসির মুন্না, পাঁচলাইশ থানা আহবায়ক সাইফুল ইসলাম, শুলকবহর ওয়ার্ড সভাপতি মো. শাকিল আহম্মেদ, সাধারণ সম্পাদক মোহাম্মদ হোসেন। আরো উপস্থিত ছিলেন মোমিনুল হক, সাজ্জাদ হোসেন নয়ন, আরমান আজিজ, রুমেল বড়ুয়া প্রমুখ। খবর বিজ্ঞপ্তির।